
Risalah 

Solat adalah penghubung utama antara kamu dengan Allah 
S.W.T, manakala asas yang menjadi roh solat pula adalah 
kekhusyukan. Hasil solat yang khusyu' membawa kepada 
kebahagiaan dan kejayaan di dunia dan di akhirat. 
Firman Allah S.W.T. : 

C&L^i- pgK** t|(*-» CS^ \lj O ^ 1 

Maksudnya: "Sesungguhnya berjayalah orang-orang 
yang beriman. Iaitu mereka yang khusyu' dalam 
sembahyangnya."[Surah al-Mukminun: ayat 1-2] 

Antara cabaran terbesar kamu pada zaman ini adalah untuk 
mengekalkan khusyu' yang menghilang dalam solat. 

'Ubadah bin As-Samit R A. telah berkata: 
"Perkara pertama yang hilang daripada agama kamu adalah 
khusyuk dalam solat, hinggakan apabila kamu memasuki 
masjid, kamu akan mendapati tiada seorang pun yang solat 
khusuk di kalangan jemaah masjid itu". 

Khusyu' itu bermula daripada hati yang berhubung kait 
dengan akal, telinga dan mata yang menerima input-input 
daripada pendengaran, penglihatan dan perkataan. Ketiga- 
tiganya sentiasa berfungsi menganalisa input-input di 

sekeliling manusia. 

Kamu memerlukan latihan dan bimbingan yang berterusan 
agar dapat menapis input-input ini yang perpunca sama ada 
daripada maklumat persekitaran atau keadaan masyarakat 
dan budaya setempat. Ini disebabkan oleh hubung kait 
dan kesannya kepada hati yang sangat mendalam beserta 
peranannya dalam menentukan sama ada kamu berjaya 
mencapai kekhusyukan dalam solat atau tidak. 

Risalah ini ditulis khususnya untuk mengariskan beserta 
menjelaskan langkah-langkah praktikal bagi menyelesaikan 
masalah ini dengan menyertakan latihan-latihan amali. 



6 



Ianya berpandukan pada kajian terkini tentang cara 
menangani anasir-anasir negatif dalam akal pemikiran 
manusia, serta cara melonjakkan sudut positif dalam nkiran. 

Sama-samalah kita memohon hidayah daripada Allah 
S.W.T. semoga diterima segala amalan kita. 

Perkataan " Khusyu "boleh membawa erti: 
Khadamnya hati dan anggota badan untuk patuh 
kepada perintah Allah S.W.T. 



Ungkapan dan amalan yang mensyukuri nikmat 
U Allah S.W.T. sama ada ketika berada di khalayak 
ramai atau berseorangan. 

gY Syumulnya hati yang sentiasa takutkan Allah 
S.W.T 



Keazaman untuk meninggalkan segala dosa dan 
maksiat. 



sraH&i 




Tanyalah diri kamu: 

• Pernahkah terjadi ketika menunaikan fardhu solat, 
kamu tidak menyedari apa yang dibaca? 

Adakah kamu mahu mengajar anak-anak kamu khusyu' 
dalam solat? 

• Adakah kamu mahu menunaikan solat dengan khusyuk? 

• Adakah dalam solat kamu masih terbayang dalam 
lintasan hati tentang urusan-urusan dunia kamu? 



Jika jawapan kamu adalah "YA" untuk persoalan-persoalan 
ini, maka lembaran risalah ini adalah ditujukan kepada 
KAMU... 



"Bagaimana saya mahu khusyu' dalam solat?" 



Penyucian 
Hati 



Penyucian Mendirikan 
Fizikal Solat 

Sabda Rasulullah S.A.W.: 

"Sesungguhnya dalam jasad setiap insan, ada segumpal darah 
yang jikalau ia baik, maka baiklah seluruh jasad, dan jikalau 
ia buruk, maka buruklah seluruh jasad, sesungguhnya ia adalah 
hati" 

(Muttafaqun 'Alaih) 

Hati yang baik bergantung kepada kawalan terhadap: 



Mata Telinaa 




Lisan 

Pertama: Mengawal Pendengaran kamu 

1) Penghayatan tatkala mendengar seruan azan. 

2) Menghindari pencemaran pendengaran, iaitu seperti: 
Ghibah (mengumpat), cakap kosong dan mendengar 
perkara-perkara yang haram. 

1) Penghayatan tatkala mendengar seruan azan. 

• Ketika kamu diam dan tekun mendengar seruan azan, 
hidupkanlah dalam diri kamu kalimah Allah yang Maha 
Besar, dan hayatilah keagungan Allah S.W.T. dalam hati 
dan hidup kamu. 

• Dengarlah azan dengan mata hati kamu, dan berhentilah 
sejenak daripada berkata-kata atau sebarang urusan 
ketika itu. 

• Sematkan dalam hati kamu erti "Kebesaran Allah" dan 
"Keagungan Allah", serta bayangkan betapa kerdil dan 
lemahnya segala makhluk di sisinya. 

Hadirkan makna Tawhid dalam diri dan dengarlah 
betapa mulianya nama Allah S.W.T. dilaungkan oleh 
makhluk di segenap pelusuk alam. 
Bayangkan betapa fakir dan bergantungnya makhluk 
kepada Allah S.W.T. dan betapa kayanya Allah tuhan 
semesta alam. 

Hayatilah makna syahadah, bahawa kamu bersaksi di 
hadapan Allah S.W.T. bahawasanya tiada sesiapa yang 
menguasai hidup kamu selain Allah. 
Hayati makna bahawa Muhammad S.A.W. itu utusan 
Allah, dan tanamkan kemahuan untuk mengikuti jejak 
langkah baginda kerana baginda adalah utusan Tuhan. 

Aku bersaksi bahawa tiada Tuhan 
yang berhak disembah melainkan 
Allah, Aku bersaksi bahawa Nabi 
Muhammad utusan Allah. 



Renungan: 

• Ketika melafazkan kalimah 
syahadah, adakah kamu 

menghayati makna Syahadah: "Aku bersaksi bahawa 
tiada Tuhan yang layak disembah melainkan Allah dan 
aku bersaksi bahawa Nabi Muhammad SA.W. adalah 
utusan Allah"? Adakah kamu menjadikannya sebagai 

janji kamu untuk hidup mengikut cara hidup yang 
diredhai Allah S.W.T. ? 



Ketika kamu mendengar seruan I ^^JLc ^> 

hayatilah makna seruan Allah ini, iaitu agar kamu 
kembali mengadap-Nya dan bermunajat kepada-Nya, 
dan jangan lupa untuk menjawab seruan itu dengan 
ungkapan: JjL VI ij Vj Jj> V 

Ketika kamu mengucapkan kalimah: 
JJL VI SjS Vj Jj> V 

Ingatlan betapa lemah dan hinanya diri kamu, dan 
jadikan Allah S.W.T. sebagai tempat bergantung 



harapan bagi setiap perkara. 



Jangan sesekali meninggalkan 
bacaan doa ini sesudah selesai azan 
dikumandangkan: 

LoDI ijjCjJI «I* Uj i^ill 

I.U^-0 £j\ (<Uj U)l v%^\ 3 

Lo ULo <l£*j I j t 1 .hi\ I j I 
AjJtCj,jjJI ljj,oJXjo 

(Maksudnya: Ya Allah, Tuhan yang 
mensyariatkan seruan azan yang 
sempurna dan solat yang akan 



didirikan, kurniakanlah kepada Nabi Muhammad 
S.A.W. keutamaan dan kemuliaan dan darjat yang 
tinggi serta limpahkanlah kepadanya maqam yang 
terpuji yang telah Engkau janjikan.) 
Menghindari Pencemaran Telinga 

Antara pencemaran telinga yang memberi kesan negatif 
terhadap solat adalah: 

• Mendengar ghibah (umpatan) . 

• Banyak mendengar perbualan kosong yang tidak 
berfaedah. 

• Mendengar perkara-perkara yang haram. 
Kedua: Menghindari Pencemaran Mata 

• Hindarilah dari suka melihat kurniaan dan nikmat 

Allah yang ada pada orang lain. 

• Pujilah Allah S.W.T. atas kurniaanNya dan nikmatNya 
yang ada pada orang lain, walaupun kamu tidak dapat 
menikmatinya secara langsung. 

• Lihatlah kepada nikmat Allah S.W.T. sama ada yang 
nyata atau yang tersembunyi yang kamu nikmati, 
hayatilah nikmat itu sebaik-baiknya. 

• Sentiasalah mempraktikkan lidah kamu mengucapkan 

Hayatilah makna nrmah Allah S.W.T: 

Maksudnya: "Allah mengetahui pengkhianatan 
(penyelewengan dan ketiadaan jujur) mata seseorang, serta 
mengetahui akan apa yang tersembunyi di dalam hati." 
(Surah Ghafir:19) 

• Ingatlah akan pemerhatian Allah S.W.T. ketika kamu 
berseorangan atau di hadapan khalayak ramai. 

• Jauhkan mata kamu daripada melihat kepada perkara 
yang haram. 

• Elakkan dari berlebihan melihat perkara-perkara 
duniawi yang tidak berfaedah kepada kamu. 

• Elakkan suka menoleh dan melihat kurniaan dan 
nikmat Allah yang ada pada orang lain. 

Hayatilah betapa agung dan cantiknya ciptaan Allah 
S.W.T. pada setiap hari walaupun hanya seketika. 



Janganlah kamu jadikan pemerhatian Allah 
S.W.T. terhadap kamu, sebagai pemerhatian 
yang paling kecil dan rendah nilainya. 



Ingatlah pengawasan Allah S.W.T. terhadap kamu sama 
ada tatkala kamu bersembunyi berseorangan atau bersama 

orang ramai. 

Ketiga: Mengawal Lidah 



Tingkatankan bacaan Quran dan doa, daripada 
sekadar bacaan kepada tafakkur dan tadabbur terhadap 
maknanya. 

Belajarlah cara mengawal nkiran kamu, agar tidak 
menghala kearah bernkir tentang perkara-perkara 
negatiE 

Halanglah diri kamu daripada melayani lintasan- 
lintasan hati tentang pelbagai perkara yang berkecamuk. 
Tekadkan diri kamu untuk berhenti dari menuturkan 
kata-kata buruk dan sia-sia. 

"Hati itu bagaikan periuk masakan yang 
berada di dalam jiwa manusia. la membuatkan 
segala yang berada di dalamnya masak dan 
menggelegak, dan sudu penyedoknya adalah 
lidah". (Yahya bin Mua'dz) 

Disiplinkan lidah kamu dengan Istighfar kepada Allah, dan 
hiasilah ia dengan Zikir kepada Allah. 



Menjauhi perbuatan menipu, mengucapkan ucapan 
yang tidak beradab dan melawak dengan perkataan- 
perkataan yang tidak senonoh. 

Menjaga lidah dari memaki hamun, mengherdik, 
menghina dan merendahkan maruah orang lain. 
Tidak mengumpat, membawa cerita yang tidak benar 
dan menyebarkan khabar angin yang diperolehi. 
Menjauhi dari bersahabat dengan "kaki umpat" dan 
orang yang selalu menggunakan perkataan yang kasar 
dan tidak sopan. 

Mengawal diri dari terlalu suka mencampuri urusan 
orang lain, dan mengelakkan diri dari perkara yang 
tiada kena mengena dengan diri sendiri. 

Renungan: 

Adakah ketika sedang berwudhu' kamu 
memikirkan juga untuk membersihkan 
hati dan jiwa kamu dari kotoran dosa 
dan maksiat? 

Fahamilah hadith Nabi S.A.W. ini dan hayatilah maknanya 
disaat kamu berwudhu': 



"Apabila seorang Muslim atau Mumin berwudhu, lalu dia 
membasuh wajahnya maka terkeluarlah dosa dari wajahnya, 
iaitu segala dosa yang berpunca dari penglihatan matanya 
bersama aliran air wudhunya atau titisan air terakhir (dari 
wudhunya) atauyang seumpamanya.Juga disaat dia membasuh 
kedua tangannya, dosa-dosa yang dilakukan menggunakan 
kedua tanganya tersebut akan keluar mengikut aliran air 
wudhunya atau titisan air terakhir wudhunya, sehinggalah 
dia menjadi seorang yang suci dari dosa". 
(Hadith Sahih riwayat al-Tirmizi) 

Bersihkan hati dengan titisan air dan keyakinan bahawa 
Allah akan membantu menjernihkan hati. 
Sucikan hati dari penyakit hati seperti hasad dengki, 
membangga diri, riya' dan sombong. 



Ingatan: 

Wudhu'yang sempurna adalah kunci kepada kesempurnaan 
solat, cuba kamu bayangkan diri kamu sekarang bagaikan 
sebuah lembaran kertas putih dan suci dari segala kotoran 
maksiat. 

• Imbas kembali kesalahan dan dosa yang telah kamu 
lakukan sebelum kamu pergi menunaikan solat. 

Berwudhulah, sambil meyakini bahawa Allah S.W.T 
akan mengampunkan segala dosa kamu, sekiranya 
kamu beristighfar memohon 
pengampunannya. 
Tetapkan pendirian untuk tidak 
kembali melakukan dosa itu. 
Hayatilah makna "Penyucian Jiwa 
dan Penyucian Zahir". 
Merenungi persediaan diri untuk 
bertemu dengan Tuhan yang telah 
menciptakan kamu, dan perlunya 
diri kamu berbekalkan jiwa dan 
tubuh yang suci. 




• Sempurnakan ibadah wudhu' sambil bertafakkur tatkala 
membasuh tiap-tiap anggota wudhu'. 

• Hadirkan hati dalam merasakan dosa-dosa itu keluar 
bersama titisan wudhu dari wajah kamu, seluruh tubuh 
badan bahkan juga dari celahan kuku. 

• Jangan membazir dalam penggunaan air dan elakkan 
dari air dibiarkan mengalir tanpa digunakan ketika 
kamu sedang berwudhu'. 

Renungan: 

Apakah perasaan kamu ketika berwudhu' untuk mendirikan 
solat? 

Ingatan: 

Bacalah ungkapan syahadah ini setelah kamu selesai 
berwudhu': 

"Asyhadu allaa ilaaha illallaah, wahdahu laa syariika lahu, 
wa asyhadu anna Muhammadan 'abduhu wa Rasuuluhu" 
Maksudnya: "Aku bersaksi bahawa tiada Tuhan melainkan 
Allah dan tidak ada yang menyekutukanNya, dan aku 
bersaksi bahawa Nabi Muhammad adalah hambaNya dan 
utusanNya." 

Hayati dan yakini ungkapan ini, dan bayangkanlah 
balasannya dari Allah iaitu dibukakan untuk kamu kesemua 
pintu-pintu syurga yang lapan. 

Sabda Rasulullah S.A.W. : 

"Sesiapa yang mengambil wudhu dengan baik kemudian dia 
berkata: "Asyhadu allaa ilaaha illallaah, wahdahu laa syariika 
lahu, wa asyhadu anna Muhammadan 'abduhu wa Rasuu/uhu" 
-(Maksudnya: "Aku bersaksi bahawa tiada tuhan selain Allah, 
satu (Tuhan) saja tiada sekutu bagi-Nya, dan aku bersaksi 
bahawa Muhammad itu adalah hamba dan utusan Allah)-, 
akan dibuka untuknya kesemua lapan pintu-pintu syurga agar 
dia dapat memasukinya dari mana pintu yang dia suka. " 
(Hadith riwayat Muslim) 

Latih diri agar sentiasa dalam keadaan berwudhu' dan 
perbaharui wudhu' kamu semampu mungkin kerana ia 
adalah lambang keimanan. 

Ingatilah hadith Rasulullah S.A.W. berikut: 

"Tetaplah engkau diatas jalanyangbenar dan berusahalah untuk 
melakukannya yang terbaik (untuk mendekati kebenaran). 
Ketahuilah bahawasanya sebaik-baik amalan adalah solat dan 
hanya orang yang beriman sahaja yang memelihara wudhu 
mereka". 

(Sahih Ibn Hibban) 

Renungan: 

Adakah kamu meluangkan masa untuk berdoa diantara 
azan dan iqamah? 

Perlu diketahui, doa yang dipohon di antara azan dan 
iqamah, adalah doa yang cukup mustajab. 

Sabda Rasulullah S.A.W.: 

"Doa tidak akan ditolak yang diungkapkan diantara azan dan 
iqamah, maka perbanyakkanlah doa (ketika itu)". 
(Disahihkan oleh al-Albani) 

Mendirikan Solat 



Sabda Rasulullah S.A.W.: 

"Apakah pendapat kamu, sekiranya terdapat sebuah sungai di 
hadapan pintu rumah salah seorang di antara kamu dan dia 
mandi di situ setiap hari lima kali? Apakah masih terdapat 
kotoran pada badannya?". Para sahabat menjawab: "Sudah 
pasti tidak terdapat sedikit pun kotoran pada badannya". Lalu 
baginda bersabda : "Begitulah perumpamaan solat lima waktu. 
Allah menghapuskan dengan solat lima waktu segala dosa". 
(Sahih al-Bukhari) 

Jadikan hati kamu lapang, tanpa sebarang ikatan 
terhadap orang atau sesuatu pun, agar kamu dapat 
menghadapkan jiwa dan raga kepada Allah S.W.T. 
yang Maha Esa dan tiada sekutu bagi-Nya. 
Singkirkan kegelisahan dan kesedihan hati, letakkan ia 
dibelakang kamu, seraya menghadap dan berkata: "Ya 
Rabb!" (WahaiTuhan!) 

Yakinilah sepenuh hati bahawa sebaik-baik penawar 
bagi kesusahan dan bebanan jiwa itu ialah solat. 
Ingatlah! Perkara yang terpenting dalam kehidupan 
dunia dan akhirat kamu adalah solat, dan ingatlah! 
Kematian itu tidak dapat dijangka, ia akan datang secara 
mengejut. 

• Ingatlah! Bahawa solat adalah sebaik-baik amalan dan 
bekalan untuk kamu bawa bertemu dengan Allah S. W. 
T. kelak di akhirat. 

• Janganlah kamu melengah-lengahkan solat, walaupun 
tatkala kamu terlalu sibuk dan dikelilingi dengan 
bebanan yang banyak. 

• Sesungguhnya Rasulullah S. A. W. apabila ditimpa 
bebanan dan tekanan yang amat berat akan segera 
bangkit untuk menunaikan solat sunat. 

Renungilah nrman Allah S. W. T. yang bermaksud: 

"Dan mohonlah bantuan dari Allah melalui sabar dan solat, 

sesungguhnya ia(yakni solat itu) amat berat dilaksanakan 

melainkan bagi mereka yang khushu. " 
(Surah al-Baqarah: 45) 



Renungan: 

Kajilah semula keutamaan-keutamaan hidup kamu, dan 
jadikanlah solat sebagai keutamaan yang teratas dalam 
hidup kamu. 

• Belajarlah cara mengawal nkiran kamu, agar tidak 
berkecamuk memikirkan tentang banyak perkara dalam 
satu-satu masa. 

Hayatilah detik masa solat yang kamu lakukan, janganlah 
merewang ke masa silam yang tidak akan berubah, atau 
masa akan datang yang tidak pasti. 

Takbir 

• Ketika kamu sedang bertakbir, dan melafazkan: "Allahu 
Akbar", sedarlah, bahawa kamu sedang membesarkan 
Allah S.W.T. mengatasi segala sesuatu, dan jika terlintas 
dalam pemikiran tentang seseorang, maka ingatlah 
sesungguhnya Allah Maha Besar dari segala makhluk 
ciptaannya. 

• Saat bertakbir ini juga mengajarkan diri kamu bahawa 
kamu tidak dimiliki oleh sesiapun melainkan Allah 
Azza wa Jalla. Tiada sesiapa pun selainNya mampu 
mendatangkan manfaat mahupun memberikan mudarat 
pada kamu. 

• Jangan tunduk dan merasa rendah diri melainkan 

kepadaNya kerana Allah Maha Besar dan Sempurna. 
Bertakbirlah sebenar-benar takbir, dengan menghayati 
Keagungan, Kekuatan dan Ketinggian Allah S.W.T. 
Ingatlah bahawa takbir dengan kainyah dan penghayatan 
tersebut telah memenuhi langit (melalui malaikat) dan 
bumi (melalui haiwan dan segala makhluk di bumi). 
Sedarlah bahawa dengan lafaz takbir yang diucapkan, 
sebenarnya kamu telah menghalang diri kamu dari 
melakukan perkara-perkara yang diizinkan sebelum 
solat, seperti sibuk dengan urusan dunia. 

Al-Isti'adzah: "A"udhu billahi min ash-shaitani r-rajim" 
(Aku berlindung dengan Allah S.W.T. dari syaitan yang 
direjam) 

• Ingatlah bahawa Syaitan sememangnya akan berusaha 
sedaya upaya untuk mengganggu dan memesongkan 
kamu agar tidak khusyu' dan terganggu fokus kamu 
terhadap solat. 

• Al-Isti'adzah bukan sahaja ungkapan perkataan 
semata-mata, bahkan ia memerlukan kesungguhan hati 
agar kamu dapat menyerahkan diri kepada Allah dan 
menjauhkan diri dari perangkap syaitan. 

Surah al-Fatihah: 

Perbaiki adab dan tatasusila kamu ketika berhadapan 
dengan Allah S.W.T. tatkala menunaikan solat. Jangan 
berpaling ketika solat. Jangan pula kamu leka dan 
tiada kekhusyukan. Rasailah makna sebenar bahawa 
kamu sedang berdiri dihadapanNya, yang Maha Kaya 
sedangkan kamu teramatlah Faqir memerlukanNya di 
setiap waktu. 

• Semasa kamu melafazkan: "Bismillah al-Rahman al- 
Rahim", hapuskan segala pergantungan dan harapan 
kamu terhadap segala sesuatu, dan letakkanlah harapan 
itu hanya kepada Allah S.W.T. 

"Pengabdian sebenar kepada Allah S. W.T. tidak sempurna, 
sekiranya masih terdapat dihatimu cebisan harapan kepada 
yang selainNya, oleh itu sucikanlah hatimu, sehingga tiada 
sesuatu didalamnya melainkan Allah S. W.T semata-mata . 
(Ibn Taimiyah R.A.) 

Renungan: Untuk apakah kesibukan dan kecelaruan yang 
kamu lalui dalam hidupmu ini? 

• Adakah ia akan menambahkan kebahagianmu? 

• Adakah ia akan menjadikan kamu tenang? 

• Adakah ia akan menghilangkan keresahan dan 
kesedihanmu? 

Ketahuilah,bahawa kecelaruan dan kesibukan minda semasa 
solat, serta hilang fokus kepada Allah, adalah dianggap 
tindakan yang kurang beradab kepada Allah S.W.T. 



Tetapkan Fokusmu dan kawallah mindamu, sambil 
bermohon secara berterusan bantuan dari Allah S.W.T. 
Perbanyakkan mengingati mati ( "Dzikr al-Mawt") dan 
bayangkan solat yang sedang kamu dirikan ini, adalah 
solat yang terakhir dalam hidupmu. 
Waspadalah! Sesungguhnya tiada siapa yang mampu 
memberikan kamu manfaat mahupun mudharat 
melainkan Allah S.W.T. Maha Pencipta yang sedangkan 
kamu hadapkan muka untuk bersolat menyembahNya. 

Allah S.W.T. tidak akan merekodkan sebarang kebaikan 
dan pahala melainkan menurut kadar kekhusyukan 
kamu didalam solat itu. 



Sabda Baginda Rasullulah S.A.W.: 

"Sesungguhnya hamba-hambaKu yang bersolat akan 
dituliskan pahala bagi mereka, ada yang hanya mendapat 
nisbah se-persepuluh, se-persembilan, se-perlapan, se-pertujuh, 
se-perenam, se-perlima, se-perempat, sepertiga atau separuh 
darinya (solatyang didirikan). " 
(Musnad Ahmad) 

Adakah pernah kamu ternkir betapa besarnya makna 
berdiri dihadapan Allah Azza wa Jalla didalam solat? 

• Tunaikan solat dengan sepenuh hati. 

• Hadirkan jiwa menyedari bahawa Allah S.W.T. sedang 
memerhatikan kamu. 

• Sedarilah, bahawa Allah S.W.T. amat suka kepada 
orang-orang yang suka melakukan kebaikan, dan 
sebesar-besar kebaikan itu adalah dengan memperbaiki 
urusan solat. 

• Jadikan hati dan diri kamu untuk sentiasa bernkir 
tentang nama-nama Allah S.W.T. yang Maha Suci serta 
sifat-sifatNya yang Maha Agung, agar tiada yang lebih 
Agung yang kamu rasai melainkan Allah, disaat kamu 

berdiri tegak menyembahNya didalam solat. 

• Bayangkan kehebatan kedudukan kamu ketika sedang 
berdiri dihadapanNya. Tiada yang lebih hebat dan besar 
dari kedudukan itu. 

• Jangan sesekali kamu melupai, hanya Allah pemilik 
Kemuliaan dan Kehebatan atas segalanya. 

• Bayangkan kamu sedang berdiri menghadap Allah di 
hari qiamat, dan ingatlah, kamu masih di waktu taubat, 
jadi pohonlah keampunan, dan jangan sesekali kamu 
lepaskan peluang ini! 

• Solatlah dengan sebenar-benar khusyuk dan menyerah 
diri pada Allah S.W.T. bagaikan kamu tidak punya lagi 
peluang menunaikan solat sesudah itu. 

Ucapkanlah: "Alhamdulillah Rabb al-'Alamin" (Segala 
puji bagi Allah, Tuhan sekalian Alam). Biarkan lafaz 
ini memenuhi jiwa kamu dan menyedari firman 
Allah S.W.T. ketika kamu mengucapkan Tahmid, Dia 
menjawab kepada kamu: "HambaKu telah memuji 
Aku". 

Jadikan kalimah Tahmid sebagai ucapan utama 
mensyukuri nikmat yang telah kamu kecapi, dan antara 
nikmat terbesar yang kamu perlu syukuri adalah nikmat 
kamu mampu berdiri dihadapan Allah S.W.T. untuk 
mendirikan solat kepadaNya. 

Imbas di hadapan mata dan minda, segala nikmat 
yang kamu kecapi, yang nyata atau yang tersembunyi, 

renungilah nikmat itu dan hayati. 



Renungan: 

• Allah S.W.T. adalah Maha Terpuji dalam setiap 
tindakan, sifat dan nama-namaNya. 

• Maksud bersyukur yang sebenar ialah dengan melakukan 
amal soleh dan menetapkan didalam hati bahawa segala 
puji itu adalah layakbuat tuhan Pencipta Alam, Pemberi 
nikmat yang tiada tolok bandingnya. 

Adakah kamu sedar tentang nikmat Allah S.W.T. 
terhadapmu, dan adakah kamu tahu menilai nikmat- 
nikmat tersebut? 

Nikmatilah kehidupan ini yang dipenuhi nikmat 
kurniaan Allah yang tidak terhingga dan pelbagai, serta 
yang zahir atau pun batin. 

Yakinlah dengan kurniaan dan rahmat Allah S.W.T. 
dan ketahuilah kurniaan terbesar, bila diberikan peluang 
untuk teruskan memujiNya dan bersyukur atas apa yang 
kamu rasai. 

Nikmat Allah amatlah banyak dan tidak mampu kamu 
syukuri, walaupun kamu menghabiskan nafas kamu 
untuk melafazkan pujian dan syukur terhadapNya. 
Menyedari kerdilnya diri ini, kerana nikmat yang 
dikecapi tidak mampu disyukuri, merupakan asas 
rendah diri dan 'Ubudiyyah (pengabdian) kepada Allah 

S.W.T. 

• Janganlah kamu berasa kurang dan menoleh kearah 
nikmat orang lain, malah panjatkan juga kesyukuran 
kepada Allah S.W.T. atas nikmat yang diperolehi orang 
lain, walau kamu tidak dapat menikmatinya secara 
langsung. 

Renungan: Adakah kamu dapat merasai nikmat solat 
dan nikmat munajat dan berdiri dihadapan Allah S.W.T. 
ketika menunaikan solat? 

• Ingatlah, bahawa ramai dikalangan manusia sebenarnya 
amat mendambakan apa yang kamu perolehi, mampu 
berdiri bermunajat kepada Allah S.W.T. kerana mereka 

tidak dipermudahkan untuk menerima semua itu. 
Ketepikan segala kepentingan kamu dan letakkan solat 
sebagai perkara paling penting ketika itu. Sematkan 
dihati bahawa tiada yang lebih penting melainkan Allah 
Azza wa Jalla sahaja. 

Tatkala kamu mengucapkan: "al-Rahman al-Rahim" 
(Allah yang Maha Pengasih lagi Maha Penyayang), 
hayatilah rahmat Allah S.W.T. yang meliputi segala 
sesuatu dari diciptanNya. 

Latih diri melaksanakan keadilan dan keinsafan, serta 
berikrar diri agar tidak melakukan kezaliman dan 
kemaksiatan, seraya kamu berkata: "Malik al-Yawm al- 
Din" (Sesungguhnya Dia (Allah) pemilik Hari Akhirat). 

55 



• Letakkan sepenuh kepercayaan kamu bahawa Allah 
S.W.T. adalah pemilik mutlak keadilan, belas kasihan, 
kekuatan dan kesempurnaan. Oleh sebab itu, tiada satu 
pun dari hambaNya mampu lari dari hitungan amal di 
hari kebangkitan kelak. 

Rasai realiti kamu berdiri dihadapannya sekarang, 
sebelum realiti menunggu perhitungan di hari akhirat, 
dan rasailah betapa perlunya kamu kepada keampunan 
dan rahmatnya. 

• Sedarlah bahawa kamu adalah seorang pengembara 
yang berteduh sementara di dunia ini manakala hari 
akhirat adalah destinasi yang ingin dituju. 

• Ingatlah bahawa kamu mempunyai tanggungjawab 

terhadap Allah dan manusia, oleh itu, tekadkan hatimu 
untuk melaksanakan segala tanggungjawabmu itu, 
dengan sebaik mugkin. 

Pernahkah kamu nkirkan tentang soalan hisab Allah 
S. W. T. terhadap tanggungjawab yang perlu kamu 
laksanakan terhadapnya? 

• Bertanggungjawablah atas nasibmu sendiri, dan 
jangan menyalahkan orang lain, kerana kamulah yang 
bertanggungjawab terhadap perbuatan, tingkah laku 
dan pemikiranmu sendiri. 

• "Sesungguhnya seseorang tidak akan memikul dosa 

perbuatan orang lain (bahkan dosa usahanya sahaja)". 
(al-Najm:38) 

• Mulakan perubahan diri! Jangan ditunggu datangnya 
situasi yang sesuai, kerana situasi yang sesuai sebenarnya 
boleh dicipta oleh kamu sendiri, oleh itu lakukan 
perubahan itu sekarang. 

• Bersedialah untuk hari perhitungan, dan renungilah 
bahawa solat ini akan ditanya oleh Allah S. W.T. Adakah 
ada padanya khusyuk? Dan apakah kesan solat-solatmu 
dalam hidupmu? 

• Sedarilah ketika lidah kamu menuturkan: "Iyyaka 
nabudu wa Iyyaka nastaiin" (Kepada Engkau ( Ya Allah) 
kami sembah dan kepadaMu jualah kami memohon 

pertolongan") Sebenarnya kamu merayu kepada Allah 
untuk tidak sama sekali menjadi hamba kepada hawa 
nafsu, dunia dan isinya, tetapi kamu sebenarnnya adalah 
milik Allah S.W.T. yang tiada sekutu bagiNya. 
Disaat kamu mengulangi perkataan:"Iyyaka nastaiin" 
Hadirkan jiwa kamu menyedari betapa kerdil dan 
fakirnya diri dihadapan kebesaran Allah S.W.T. 
Sesungguhnya, tiada daya dan upaya untuk hidup 
melainkan dengan bantuanNya. 

Peringatan: Siapakah yang akan membantu kamu ketika 
hatimu resah dan jiwamu gelisah?" 

• Terangilah hati kamu dengan memohon belas kasihan 
dan bantuan Allah S.W.T. 

• Buanglah sifat mementingkan diri sendiri dan tidak 
mempedulikan orang lain, serta ketahuilah bahawa 
rezeki yang diperolehi adalah datang dengan izin Allah 
S.W.T. 

• Ingatlah bahawa permohonan paling penting buatmu di 
dunia dan akhirat, adalah "Ihdina al-Sirat al-Mustaqim" 
(Tunjukilah kami (Ya Allah) jalan yang lurus) 

• Tetapkan hatimu dan ikhlaskan doamu agar 
diperkenankan permohonan terpentingmu, iaitu 

dikurniakan jalan yang lurus. 

Inilah jalan yang telah dilalui oleh para Anbiya', orang- 
orang yang membenarkan agama Allah S.W.T. dan para 
Syuhada'. Mohonlah dariNya untuk menjadi teman 
bersama mereka, ketika kamu menyebutkan: "Sirat al- 
Ladzina ahamta 'alaihim" (Jalan orang yang Engkau 
( Ya Allah) telah berikan kepada mereka nikmat) . 

Tatkala kamu membaca: "...ghayr al-Maghdhub 'alaihim 
wa la al-Dhalin" (bukan jalan orang yang Engkau murka 
terhadap mereka dan bukan juga jalan orang yang telah sesat 
dari petunjukMu), bayangkan tentang kerugian terbesar, 
iaitu apabila Allah S.W.T. murka, marah dan menghalau 
hambaNya dari "al-Sirat al-Mustaqim" (jalan yang lurus). 

Perhatian: 

• Sayangi saudara seagama kamu seperti mana kamu 
mencintai diri sendiri. Perhatikan peringatan ini 
ketika kamu membaca: "Ihdina al-Sirat al-Mustaqim" 
(Tunjukilah kami (Ya Allah) jalan yang lurus) 

• Lazimkan berdoa untuk orang lain selain diri kamu, 
ketika mereka tidak pun mengetahui bahawa kamu 
mendoakan kebaikan untuk mereka. Ia mampu 
membuang sifat mementingkan diri dan tidak peduli 
akan urusan orang lain. 

• Tiap kali kamu mendengar khabar berita yang 
menggembirakan berlaku keatas sahabat atau orang 
yang kamu kenali, lazimkan dengan ucapan tahniah 

dan doakan agar Allah S.W.T. memberikan keberkatan 
diatas apa yang dia perolehi. Namun, sekiranya kamu 
menerima berita yang sebaliknya, doakan agar Allah 
S.W.T. membantunya dalam menghadapi ujian dan 
bebanan tersebut. 

Ruku' 

• Tatkala kamu ruku', kamu sedang merendahkan tulang 
belakang, bagi merendahkan jasmani tubuh sebagai 
tanda penyerahan diri kepada Allah S.W.T. pemilik diri 
dan urusan kamu seluruhnya. 

• Jangan kamu sesekali tunduk dan merendahkan diri 
melainkan hanya kepada Allah S.W.T. sama ada dengan 
tindakan tubuh luaran atau kehambaan hati, secara 
terang-terangan atau tersembunyi. 

• Tiada yang layak untuk diserahkan rasa kerendahan 
jiwa dan jasmani melainkan kepada-Nya. 

Ketika kamu membaca: "Subhanah rabbiya al-A'la wa 
bi hamdih" (Maha Suci Allah yang Maha Tinggi dan 

Terpuji), sedarlah, bahawa Ruku' didalam solat tidak 
memadai jika dilakukan dengan hati yang lalai, leka dan 
terpesong. 



Renungan:Adakah kamu telah tekad untuk tidak merasa 
rendah diri dan hina, melainkan dihadapan Allah S.W.T. 
semata-mata? 

• Pecahkan segala penghalang yang menghalang diri 
kamu dari melaksanakan kewajipan kepada Allah 
S.WT. 

Hayatilah segala kebaikan yang akan kamu kecapi 
di dunia dan akhirat, jika kamu dapat melaksanakan 
kewajipan kamu kepada Allah S. W. T. seperti 

dipermudahkan urusan hidup kamu dan dijauhi 
keburukkan dari kamu. 

Angkat kepala dan wajah kamu dari posisi ruku', sambil 
meyakini sepenuh hati bahawa Allah S.W.T. Maha 
Mendengar setiap permintaan dan pengaduan kamu. 
Renungilah bacaan kamu ketika 1'tidal: "Sami'allahu li 
man hamidah..Rabbana wa laka al-Hamd" (Allah Maha 
Mendengar bagi sesiapa yang memujiNya. Tuhan kami, 
bagiMu segala pujian). 

Ungkapkan dihati kamu sebelum dilafazkan oleh lidah 
kamu: 

"Rabbana wa laka al-Hamd, hamdan kathiran tayyiban 
mubarakan fihi mil'u al-Samawat wa al-Ardh wa mil'u ma 
bainahuma wa mil'u ma syi'ta min syai'in ba'du" (Segala 
pujian bagi Engkau wahai Tuhan kami, pujian yang banyak, 
indah dan mengandungi keberkatan padanya. Pujian itu 
memenuhi langit dan bumi dan segala yang ada diantara 
keduanya dan sepenuh yang Engkau kehendaki dari sesuatu 
yang selepas itu.) 



Adakah kamu redha dan sabar jika sesuatu yang tidak 
memuaskan hati berlaku dalam urusan hidup kamu? 
Latihlah lidah kamu bertahmid dengan menyebut 
"Alhamdulillah" sambil dipenuhi perasaan yang 



mendalam terhadap ertinya ketika menyebutnya. 
Biasakan diri kamu dengan doa ini: "Allahumma aati 
nafsi taqwaha, wa zakkiha anta khairu man zakkaha, anta 
waliyyuha wa mawlaha" (Ya Allah, jadikanlah diriku ini 
bertaqwa kepadaMu, dan sucikanlah ia dari kekotoran 
maksiat dan dosa. Sesungguhnya, Engkaulah sebaik- 
baik yang mampu membersihkannya. Engkaulah juga 
wahai Allah sebaik-baik yang menjaga dan memelihara) 
Perbaharui diri kamu dengan niat yang ikhlas dan taqwa 
yang sebenar. 

Percaya dan bersangka baiklah dengan apa yang 
ditentukan oleh Allah S.W.T. kepada kamu, kerana 
sesungguhnya kebaikan sesuatu perkara adalah terletak 

pada penghujungnya (dunia/ kehidupan/ perjuangan) 
bukan permulaannya. 

Sujud: 

Ketika seseorang itu sujud, dia sebenarnya sedang berada 
pada posisi yang paling mulia untuk mendekatkan diri 
kepada PenciptaNya Allah S.W.T. 
• Ingatlah bahawa tiada yang 
lebih mulia melainkan 
kemuliaan Allah S.W.T. 
oleh itu sujudlah dengan 
khusyu', kerana kamu 
sebenarnya meletakkan 

bahagian tubuh badan yang paling tinggi pada tempat 
yang rendah, ia mencerminkan rendah diri dan 
pengabdian yang hakiki. 

Renungilah, tanah tempat sujud itu jugalah pada satu 
hari kelak kamu akan dikembalikan, disemadikan 
didalamnya. 

Lafazkan dengan penuh tawadhu', merendah diri dan 
rasa kehinaan kepadaNya: "Subhana rabbiya al-A'la wa 
bi hamdih. ..sajada wajhiya lilladzi khalaqahu wa shaqqa 
sam'ahu wa basarah"(Maha Suci Tuhanku yang Maha 
Tinggi dan Maha Terpuji. Aku sujudkan wajahku ini 
kepada yang menciptanya dan membentuk rupanya dan 
yang membuka pendengaran dan penglihatannya) 

Panjanglah masa sujud kamu kerana sujud adalah salah 
satu daripada amalan 'ubudiyyah (perhambaan) yang 
paling mulia kepada Allah S.W.T. 
Keadaan dimana hamba itu paling rapat dan dekat 
dengan Tuhannya adalah ketika dia didalam posisi 
sujud kepadaNya. 

Renungan: Sewaktu sujud, adakah kamu merasa rendah 
dirikepadaAllah S.W.T. ?" 

• Lazimkan jiwa kamu untuk sentiasa mengingati 
akhirat disaat manusia berdiri di hadapan Allah S.W.T. 
menunggu dihitung amalan mereka kelak. 

• Rendahkanlah diri (Tawadh) dan jangan meninggi 

keatas manusia, agar kamu merasai kemanisan tunduk 
merendah diri di hadapan Allah S.W.T. 
Pohonlah pada Allah S.W.T. 
semasa sujud agar dikurniakan 
solat yang khusyuk, serta 
pohonlah kebaikan dunia juga 
akhirat untuk diri kamu dan 
untuk orang-orang mukmin 
yang lain. 

Angkat kepala kamu sesudah 
sujud, sambil menyesali segala 
dosa dan kesilapan lampau. 

Kemudian katakanlah dengan penuh penghayatan: 
"Rabbi Ighnrli wa Irhamni wa Ihdini wa Urzuqni 
wa 'Afini" (Ya Allah, ampunilah aku, kasihanilah aku, 
pimpinlah aku, kurniakanlah rezeki kepadaku dan 
selamatkanlah daku). 

Ingatlah betapa besar dan tingginya hajat kamu tadi, dan 
hanya Allah S.W.T. sajalah yang berkuasa memenuhi 
permintaan kamu itu. 

Rasailah kemegahan kerajaan Allah S.W.T. ketika kamu 
membaca: "Attahiyyatu lillah" (Segala penghormatan 
milikAllah) 

Dalami maksud "Tawhid" (meng-Esa-kan Allah) dan 
jadikan seluruh amal ibadah yang kamu lakukan adalah 



semata-mata kerana Allah S.W.T. tanpa ada sekutu 
selainNya. 

• Janganlah kamu jadikan bacaan-bacaan didalam solat 
itu, hanya sebagai sesuatu kebiasaan, tanpa penghayatan, 
kerana menghayati maknanya akan memberi kesan yang 
mendalam, yang akan berbekas di hati. 

Renungan: Adakah kamu merasai ada perubahan positif 
pada tingkah laku harian kamu selepas menunaikan 
solat?" 

Bayangkan kalau ada kepincangan pada dinding rumah 
kamu, sudah pasti kamu akan bergegas memperbaikinya, 
bagaimana pulak tentang kepincangan dalam solat 

kamu? Bandingkan antara keduanya. . . 

• Solat adalah tiang agama, oleh itu peliharalah tiang 
agama kamu. 

• Buangkan perasaan cinta terhadap perkara-perkara 
yang mengganggu solat kamu, dan berusahalah untuk 
mengelakkannya dengan tekad dan azam sepenuh hati. 
Percayalah, melalui solat yang sempurna kamu mampu 
menjadikan diri kamu lebih baik dan positif. 

• Sekiranya kamu menyedari adanya kepincangan dan 
kekurangan dalam solat kamu, maka bersedihlah dan 
bersegeralah memperbaiki perkara itu. 

Kaji dan kenal pasti fikiran dan bisikan yang sentiasa 
menghalang kamu dari mencapai kesempurnaan khusyu' 

di dalam solat. 

• Analisa punca-punca kesibukan kamu, dan letakkan 
had bagi kesibukan itu, agar ia tidak melebihi hadnya 
lalu menggangu solat kamu. 

"Adakah kamu merasai ketenangan dan ketenteraman 
ketika solat?" 

• Bandingkan keadaan diri kamu diantara sebelum dan 
selepas solat. Apakah ia sama atau berbeza? 

• Perhatikan perasaan dan tingkah laku kamu selapas 
solat, kemudian kajilah perubahan yang berlaku. 

• Untuk mendapatkan ketenangan ketika solat, kamu 

perlulah bermujahadah, kerana ia bukanlah perkara 
yang mudah, terutamanya pada peringkat permulaan. 

• Sediakan jadual untuk menilai dan mengkaji bagaimana 
keadaan hati kamu ketika mendirikan solat. 

Selepas mendirikan solat: 

• Ajarlah perkara yang kamu ketahui dan rasai tentang 
solat, berkongsilah dengan orang-orang disekeliling 
kamu, tentang pengertian khusyu' dan hikmahnya, 
terutamanya kepada kanak-kanak, kerana ia amat 
berkesan kepada jiwa mereka. 

• Ajarlah kanak-kanak itu mengenai tujuan sebenar solat 
yang mereka dirikan, untuk mendekatkan diri kepada 

Allah S. W. T. dan tekankan kepada mereka tentang 
aspek kerohanian dalam solat, bukan hanya aspek 
jasmani dan pergerakan badan dalam solat sahaja. 

Adakah kamu mengambil berat untuk mengajar maqasid 
solat kepada orang lain terutamanya kepada kanak- 
kanak? 

• Cubalah tanam nilai ihsan ketika menunaikan solat 
dalam diri kanak-kanak sejak kecil lagi; ajarlah kanak- 
kanak untukberibadah kepada Allah S.W.T. seolah-olah 
dia melihat Allah S.W.T. sambil mengingati bahawa 
Allah S.W.T. pasti melihat dia. 

• Ajar kanak-kanak itu agar beradab dengan Allah S.W.T. 

ketika menunaikan solat, pastikan dalam pengajaran 
itu kamu menekankan perlunya setiap anggota badan 
tenang dan khusyuk ketika menghadap Allah Yang 
telah menciptanya. 

• Perhatikan dengan teliti dan penuh berhikmah akan 
kesan rohani solat terhadap emosi kanak-kanak, berilah 
mereka sokongan dan galakkan. 

• Janganlah kamu beri ganjaran material kepada kanak- 
kanak untuk mereka menunaikan solat, kerana mereka 
perlu dididik supaya solat hanya kerana Allah S.W.T. 
sahaja. 

• Biasakan kanak-kanak untuk pergi ke masjid dan 
melaziminya, serta semaikan and pupuk rasa cinta 

dalam hati mereka kepada tabiat ini. 

• Pupuk rasa tenang dan thomaninah dalam diri kanak- 
kanak menggunakan teknik imaginasi. 

• Ucaplah kata-kata yang difahami kanak-kanak itu dan 
janganlah memanjangkan ucapan kamu agar mereka 
tidak jemu dan bosan. 

Galakkan kanak-kanak itu untuk meluahkan imaginasinya 
tentang pembalasan baik dan buruk, seperti mana teknik 
Rasulullah S.A.W. ketika mengajar para sahabat baginda. 
Duduklah dengan kanak-kanak selepas solat dan 
berbuallah tentang kebaikan solat, seperti berkata: 
bayangkan kamu berada pada suatu hari yang sangat 

panas, kemudian datangnya solat bagaikan awan yang 
memayungi kamu, atau bayangkan solat itu sebagai 
cahaya di kala kegelapan malam. Begitulah bayangkan. . . 
dan bayangkan... sentiasa mengaitkan kebaikan itu 
dengan solatnya. 

Wujudkan suasana gembira dalam rumah kamu setiap 
kali kedengaran azan dikumandangkan 

• Jadikan waktu solat dan persediaannya, sebagai waktu 
yang penting di dalam rumah kamu. 

• Galakkan kanak-kanakuntukberkongsi pengalamannya 
tentang solat, serta bantulah mereka supaya mereka 
dapat berlatih sesama rakan sebaya. 

• Janganlah kamu lambat menunaikan solat pada 

waktunya, dalam apa jua keadaan, dan perlihatkan 
kepada kanak-kanak betapa pentingnya perkara itu 
dalam hidup kamu. 

Dekatkanlah kecintaan Allah S.W.T kepada kamu 
dengan memperbanyakkan amalan sunat dan pupuklah 
nilai ini dalam diri kanak-kanak. 

Bersungguhlah demi memperolehi cinta Allah S.W.T. 
kepada kamu, dengan menjaga waktu solat kamu dan 
dengan mendirikan solat-solat sunat. 
Jangan mementingkan kuantiti solat sunat, melebihi 
daripada kualiti solat, kerana yang paling penting ialah 
kesan dan pengaruh solat itu terhadap diri kamu. 

Biasakan kanak-kanak dengan mengingati akhirat dan 
syurga serta mencintainya, dan janganlah ditumpukan 
mereka kepada perkara-perkara material semata- 
mata. 

Latihlah kanak-kanak solat berjemaah, agar mereka 
terbiasa melakukannya sendiri, dan terangkanlah kepada 
mereka tentang kelebihan dan fadhilat solat berjemaah. 

Sekian, segala puji bagi Allah 

